روسیا تور اوپراتورلاری بیرلیگی (آتور)، بو ایلین ۱۱ آیین‌دا تورکیه‌یه ۴.۶۵ میلیون روس توریستین گلدیگینی آچیقلادی.
آتورا گؤره بو رقم، بیر ایل عرضین‌ده بیر اؤلکه‌دن تورکیه‌یه گلن ان یوکسک توریست ساییسی کیمی قید ائدیلدی.
آتورون آچیقلاماسین‌دا،
"تورکیه مدنیت و توریزم باخانلیغینین معلوماتلارینا گؤره، ۱۱ آیدا تورکیه‌یه ۴.۶۵ میلیون روس توریست سفر ائتدی. بو رقم، روس بازاری اوچون رکورد ایفاده ائدیر. ۲۰۱۶.جی ایلده تورکیه‌یه ۸۲۲ مین روس گئدرکن داها اوغورلو گئچن ۲۰۱۵ده ۳.۶ میلیون سویداشیمیز بو اؤلکه‌نی ترجیح ائتمیشدی" ایفاده‌لرینه یئر وئریلدی.
روس توریستلرین تورکیه‌یه گلن خارجی توریستلرین یوزده ۱۵ینی اولوشدوردوغونو دا وورغولایان آتور، تورک توریزم تاریخین‌ده بو اؤلکه‌یه بیر ایل عرضین‌ده ۴.۶۵ میلیون اینسان گؤندرن باشقا بیر اؤلکه اولمادیغینی دا وورغولادی.
